**OPŠTINA BAR**

Broj: 01-018/20-809/1

Datum: 06.04.2020. godine

***Pojašnjenje I Tenderske dokumentacije***

Dana 01.04.2020. godine Opštini Bar se putem e-maila obratilo zainteresovano lice, zahtjevom za pojašnjenje tenderske dokumentacije za otvoreni postupak javne nabavke br. 01-018/20-809 od 31.03.2020. godine za nabavku opreme za informacioni sistem Opštine Bar, po partijama, i to: **Partija 1**. Nabavka serverske opreme i storidž sistema za Sekretarijat za finansije, **Partija 2.** Nabavka mail servera sa uslugama instalacije i konfiguracije sistema, **Partija 3**. Nabavka radnih stanica za Sekretarijat za finansije

**Zahtjev za pojašnjenje tenderske dokumentacije glasi:**

**PITANJE: “** S obzirom da je traženi rok isporuke 7 kalendarskih dana, da li je zbog trenutne aktuelne situacije sa Virusom COVID19, moguće produžiti ovaj rok? Traženi rok za isporuku, instalaciju, konfiguraciju i integraciju opreme u sistem je teško ispoštovati i u normalnim okolnostima, a u trenutnoj situaciji koja nas je zadesila, kad su sve komunikcije u prekidu, to je definitivno neizvodljivo”

**ODGOVOR:**

Rok za Partiju 1. ostaje 7 kalendarskih dana od dana zaključenja ugovora. Naime, rok se ne može produžiti iz razloga jer je zakonska obaveza Opštine Bar da završi razrez poreza do 30.04. 2020. godine, a za tu obavezu su nam hitno potrebni serveri iz partije 1 koji predstavljaju neophodnu IT infrastrukturu.

Što se tiče rokova za Partije 2. i Partije 3. izvršena je izmjena tenderske dokumentacije, koja je objavljena na portalu Direktorata za politiku javnih nabavki.

**KOMISIJA ZA OTVARANJE I VREDNOVANJE PONUDA**